Deg ixef amezwaru n tezrawt-aki nheḍred ɣef wannawen n tmedyazt i tesefray tmettut taqbaylit dayen yak icudden ɣer tudert-is n yal ass d wamek tesɛaday lewqat-is anida id senfalay iḥulfan-is, seg wannawen-agi nbedred : tamedyazt n tyemmat : annaw-agi tettawid deg-s tyemmat isefra yesedhuyen llufan-is ama deg uzezen naɣ deg userqes naɣ ashulu, tamedyazt n leḥmala: annaw-agi tesenfalayed deg-s tmeṭṭut iḥulfan-is , tamedyazt n uxxedim : deg wannaw-agi tettawid tmeṭṭut isefra mi ara txeddem lecɣal-is amedya : acewiq, tamedyazt n lfuruḥ : annaw-agi tettawid deg-s tmeṭṭut taqbaylit isefra n lfarḥ di tmaɣriwin neɣ di lfuruḥ nniḍen amedya: urar n lxalat , tamedyazt n ddin : deg annaw-agi tameṭṭut taqbaylit tettawid isefra ɣef ddin teqared deg-sen beli ddunit d lfani ilaq anexdem kan ayen yelhan i laxart-neɣ amedya deg adekker mi ara yemet umdan di taddart-is.